12. zahteva od Sveta in Komisije, da pojasnita učinkovit prispevek Pogodbe o Energetski skupnosti k
podpori energetskim reformam v državah pogodbenicah, saj so države zahodnega Balkana očitno še na
začetku reform; ugotavlja, da morajo poleg pravne države uvesti zlasti energetsko politiko in institucije zarazvoj temeljitih in obsežnih reform tako na strani ponudbe energije na energetskem trgu kot na stranipovpraševanja po njej;
13. naroča Svetu in Komisiji, naj pojasnita vlogo in naloge različnih institucij, ki jih uvaja Pogodba o Ener-
getski skupnosti, vključno s sekretariatom Energetske skupnosti in upravnim odborom;
14. zahteva od Sveta in Komisije, da pojasnita ukrepe donatorjev, držav članic in držav udeleženk Pogodbe
o Energetski skupnosti za zagotavljanje preglednosti trga, zlasti tiste v zvezi s pojavom eksteritorialnihtrgovcev z energijo s prevladujočim tržnim položajem na območju Energetske skupnosti in njihovim širje-
njem na energetske trge EU;
15. zahteva od Sveta in Komisije, da pojasnita merila, ki jih morajo izpolnjevati sosednje tretje države, da
jih ministrski svet sprejme kot opazovalke ali udeleženke;
16. poziva, naj se Parlament obvešča in se z njim posvetuje pred vsakim prihodnjim širjenjem Pogodbe o
Energetski skupnosti na druge energetske vire ali sektorje;
17. poziva Komisijo, naj Parlamentu vsaj enkrat na leto pisno poroča o dosežkih in težavah, ki so jih
pogodbenice imele pri izvajanju Pogodbe o Energetski skupnosti; meni, da bi moralo poročilo vključevati
vsaj:
—dejanski položaj pri izvajanju pravnega reda na področju energije, sociale (memoranduma o soglasju) in
okolja;
—pregled dela regulatornih organov, njihovih sredstev in postopkov posvetovanja z ustreznimi zainteresira-
nimi stranmi;
—raven koncentracije trga, cenovno dostopnost, naložbe v nove zmogljivosti in omrežja;
—pregled mnenj ustreznih zainteresiranih strani, še zlasti socialnih partnerjev, potrošniških in okoljskih
organizacij ter občin;
18. naroči svojemu predsedniku, naj to resolucijo posreduje Svetu, Komisiji ter vladam in parlamentom
pogodbenic Pogodbe o Energetski skupnosti.
P6_TA(2006)0226
Nepal
Resolucija Evropskega parlamenta o Nepalu
Evropski parlament,
—ob upoštevanju svojih prejšnjih resolucij o Nepalu,
—ob upoštevanju javne predstavitve Pododbora za človekove pravice Odbora za zunanje zadeve o položaju
v Nepalu dne 20. februarja 2006,
—ob upoštevanju podporne izjave Komisije z dne 3. januarja 2006 o obnovitvi miru in demokracije v
Nepalu,7.12.2006 C 297 E/381 Uradni list Evropske unije
Četrtek, 18. maj 2006SL
—ob upoštevanju izjave predsedstva v imenu Evropske unije z dne 4 maja 2006 o razvoju dogodkov v
Nepalu,
—ob upoštevanju člena 115(5) svojega Poslovnika,
A. ker je 1. februarja 2005 kralj Gjanendra na neustaven način razpustil vlado, sam prevzel oblast in
razglasil izredno stanje,
B. ker so nasilno zatrti shodi za mir in demokracijo dne 24. aprila 2006 končno prisilili kralja, da je opustil
dejansko vojaško oblast in obnovil parlament ter upravljanje države predal večstrankarski vladi zvezesedmih strank,
C. v upanju, da bo vrnitev k demokraciji pomenila konec državljanske vojne, ki traja deset let in je zahtevala
življenja več kot 13 000 ljudi,
D. ker so pretirani ukrepi varnostnih sil sprožili hude kritike mednarodne skupnosti, vključno z EU in ZN,
saj je bilo med protesti ubitih veliko ljudi, na stotine pa jih je bilo ranjenih in pridržanih,
E. ker je nova večstrankarska vlada Nepala, ki jo vodi premier Girija Prasad Koirala, napovedala mirovne
pogovore ter se s tem pozitivno odzvala na ponudbo prekinitve ognja s strani CPN-M (komunističnestranke Nepala –maoistov), ki jo je kralj pred tem zavrnil,
F. ker je obnovljeni predstavniški dom podprl sporazum v dvanajstih točkah, ki so ga novembra 2005
dosegli zveza sedmih strank in maoisti in ki vključuje izvolitev ustavodajne skupščine za oblikovanjenove ustave,
G. ker je nova vlada razveljavila občinske volitve, ki jih je dne 8. februarja 2006 izpeljala prejšnja vlada,
prijela pet nekdanjih ministrov kraljeve vlade, vključno z ministroma za notranje in zunanje zadeve ter znajbolj izpostavljenimi predstavniki vlade; ker je nova vlada tudi imenovala sodno komisijo, ki bo preis-kovala obtožbe na račun državnih varnostnih sil o pretirani uporabe sile proti protestnikom, in začasnoodstavila vodje treh varnostnih organov zaradi obtožb o čezmerni uporabi sile in kršenju človekovih
pravic ob zatrtju demokratičnega gibanja v Nepalu,
H. ker je vlada razveljavlila šest od devetnajstih kraljevih zakonov o svobodi medijev, zemljiški reformi in
skupinah za pomoč,
I. ker se v Nepalu stalno kršijo temeljne pravice otrok in ker je EU obsodila nepalske maoistične upornike,
ker uporabljajo otroke kot vojake,
J. ker je odločitev vlade iz novembra 2005, da začasno ustavi izdajanje dovoljenj tibetanskim beguncem za
nadaljevanje njhovega potovanja v Indijo, zaradi česar je na stotine Tibetancev ostalo brez sredstev v
Nepalu, kar je še poslabšalo razmere v že tako hudo prenaseljenem zavetišču za Tibetance v Katman-
duju,
1. pozdravlja ponovno vzpostavitev demokratične vlade v Nepalu, ki je bila dosežena zahvaljujoč prizade-
vanjem milijonov državljanov, vključenih v ljudsko gibanje;
2. izreka globoko sožalje družinam vseh, ki so izgubili življenje ali bili hudo ranjeni med protesti;
3. pozdravlja nedavni razvoj dogodkov v Nepalu, ki spodbuja vrnitev k politični stabilnosti, na primer:
—obnovitev parlamenta;
—ustanovitev začasne vlade dne 2. maja 2006 in pobude o ustanovitvi zakonodajne skupščine za obliko-
vanje nove ustave;
—napoved enostranske trimesečne prekinitve ognja;
—potrjeno obvezo zveze sedmih strank k mirovnem sporazumu v dvanajstih točkah iz novembra 2005;7.12.2006 C 297 E/382 Uradni list Evropske unije
Četrtek, 18. maj 2006SL
4. meni, da je ponovna vzpostavitev suverenosti parlamentarnih demokratičnih oblasti le prvi korak k
pravemu miru in trajni demokraciji ter da je treba doseči bistven napredek še na mnogih področjih, da se
utrdi sedanji položaj:
—demokratični nadzor nad nepalsko kraljevo vojsko in lokalnimi milicami, da se ustavi zloraba človekovih
pravic;
—obravnava ključnih vzrokov spora, krepitev gospodarskega blagostanja in boljša porazdelitev bogastva po
državi;
—spoštovanje pravic manjšin;
—potrebni prenos oblasti na regionalno in lokalno raven;
—bolj reprezentativen volilni sistem;
5. pozdravlja trimesečno prekinitev ognja, ki so jo napovedali maoisti, in jih spodbuja, naj gredo še dlje in
se za stalno odpovedo nasilju ter vrnejo na politično prizorišče;
6. poziva k čimprejšnjim parlamentarnim volitvam in svetuje, naj EU določi misijo za opazovanje volitev;
medtem poziva, naj Evropski parlament pošlje ad hoc delegacijo, ki naj oceni položaj in vodi pogovore zvsemi pomembnimi akterji;
7. je globoko zaskrbljen zaradi domnevnih zunajsodnih pobojev, razširjenosti mučenja, nekaznovanju
storilcev in drugih kršitev človekovih pravic, ki sta jih zagrešili obe vpleteni strani; poziva nepalsko vlado in
druge udeležence v sporu, da naredijo vse, kar je v njihovi moči, da zagotovijo popolno in pregledno preis-kavo kršitev človekovih pravic, vključno z nepojasnjenimi primeri izginotja, ter vztraja, da je primerno
kaznovanje obsojenih bistvenega pomena za ponovno vzpostavitev socialnega miru;
8. poudarja, da bi bilo treba takoj odpraviti vsako omejevanje svobode medijev, vse politične zapornike,
vključno z novinarji in aktivisti za človekove pravice pa izpustiti;
9. pozdravlja dejstvo, da je vlada že razveljavila številne sporne kraljeve odloke, ki so omejevali svobodo
tiska in narekovali nadzor nevladnih organizacij;
10. ponovno izraža podporo Uradu ZN za človekove pravice v Nepalu, ki je bil ustanovljen aprila 2005 in
ki mora še naprej skrbno nadzirati položaj človekovih pravic;
11. podpira odločitev nove nepalske vlade, da zamrzne nakup vojaških letal in orožja prejšnje državne
uprave ter rekrutiranje vojakov, ter poziva Svet in države članice, naj vztrajajo pri zamrznitvi vsakršne
vojaške pomoči;
12. prosi mednarodno skupnost, da ustanovi kontaktno skupino, sestavljeno iz ključnih nepalskih sogo-
vornikov in mednarodnih organizacij (EU, ZDA, Indije in ZN), za zagotavljanje usklajenih mednarodnih
ukrepov v zvezi z Nepalom; predlaga, da Evropski parlament imenuje posebnega poročevalca za spremljanje
položaja;
13. poziva Svet, Komisijo in države članice, da podprejo mirovni proces tako, da
—pomagajo oboroženim skupinam, da se demobilizirajo in razorožijo;
—uporabijo razvojno in humanitarno pomoč za utrditev miru in gospodarskega razvoja;
—pošljejo opazovalce za področje človekovih pravic;
—spodbujajo mednarodne finančne institucije, da dajo prednost makroekonomski stabilnosti in pregled-
nosti, namesto da krhki demokraciji vsiljujejo velikopotezne predloge gospodarskih reform;
14. poziva Svet in Komisijo, da tesno sodelujeta z ZN in drugimi člani mednarodne skupnosti pri zagotav-
ljanju podpore nepalski vladi na poti v demokracijo;7.12.2006 C 297 E/383 Uradni list Evropske unije
Četrtek, 18. maj 2006SL
15. poziva Svet in Komisijo, da Nepalu ponudita nadaljnjo tehnično, logistično in finančno pomoč,
vključno s praktičnim načrtovanjem misije za opazovanje prekinitve ognja v sodelovanju z drugimi dona-
torji, če bi Nepal za to zaprosil;
16. poziva Svet, naj razmisli o imenovanju posebnega predstavnika za Nepal, čigar vloga bi bila spodbujati
večjo politično udeleženost EU v Nepalu ter pripomoči k natančnejši politični analizi in razumevanju vobčutljivem prehodnem obdobju;
17. ponovno poziva k nadaljevanju Londonske mednarodne konference iz leta 2002 v organizaciji
kontaktne skupine ključnih sogovornikov, ki naj opredeli načela in vrednote, s katerimi bi podprli mirovniproces v Nepalu; pozdravlja načrt aktivistov nepalske civilne družbe, da spodbudijo proces z organiziranjemlastne konference v Katmanduju prihodnje leto;
18. poziva nepalsko vlado, da zaščiti tibetanske begunce, ki potujejo prek države v Indijo, in da brez odla-
šanja prekličejo začasno ustavitev izdajanja dovoljenj za izhod iz države;
19. naroči svojemu predsedniku, naj to resolucijo posreduje Svetu, Komisiji, vladam držav članic, začasni
nepalski vladi, kralju Gjanendri, vladam Indije in drugih držav članic Južnoazijskega združenja za regionalno
sodelovanje (SAARC), generalnemu sekretarju ZN in visokemu komisarju ZN za človekove pravice.
P6_TA(2006)0227
Šrilanka
Resolucija Evropskega parlamenta o razmerah na Šrilanki
Evropski parlament,
—ob upoštevanju oboroženega konflikta, ki besni po Šrilanki od leta 1983, ki je zahteval že
60 000 življenj in ki je pregnal več kot 800 000 ljudi,
—ob upoštevanju svojih prejšnjih resolucij z dne 18. maja 2000 (1), 14. marca 2002 (2) in 20. novembra
2003 (3) oŠrilanki ter s 13. januarja 2005 (4) o pomoči EU po katastrofi, ki jo je povzročil cunami,
—ob upoštevanju deklaracije iz Osla iz decembra 2002, v kateri so se vlada Šrilanke in Osvobodilni tigri
tamilskega Elama (LTTE) dogovorili, da poiščejo zvezno rešitev v okviru združene Šrilanke,
—ob upoštevanju tokijske deklaracije o obnovi in razvoju Šrilanke z dne 10. junija 2003, ki je podporo
donatorjev vezala na napredek v mirovnem procesu ter vztrajala pri spoštovanju sporazuma o prekinitvi
ognja med Vlado Šrilanke in LTTE, ki je začel veljati 23. februarja 2002, sodelovanju muslimanske manj-
šine v pogovorih, spodbujanju varovanja človekovih pravic, enakopravnosti med spoloma in napredku v
smeri finančnega političnega dogovora,7.12.2006 C 297 E/384 Uradni list Evropske unije
Četrtek, 18. maj 2006SL
(1) UL C 59, 23.2.2001, str. 278.
(2) UL C 47 E, 27.2.2003, str. 613.
(3) UL C 87 E, 7.4.2004, str. 527.
(4) UL C 247 E, 6.10.2005, str. 147.